মুস্তাফা ইসলামোগলু
মুস্তাফা ইসলামোগলু (জন্ম ২৮ শে অক্টোবর ১৯৬০, দেভেলি, কায়সেরি), হলেন একজন তুর্কি ধর্মতত্ত্ববিদ, কবি এবং লেখক। তিনি দিয়ানেত টিভির বিভিন্ন ধর্মীয় অনুষ্ঠানেও হাজির হন। তার সাহিত্য, ইসলামি ইতিহাস, তাফসির প্রভৃতি নানা বিষয়ে গবেষণা ও বই আছে। তুরস্কে সমালোচিত হয়েছেন এমন চিন্তাধারার জন্য যা যুক্তি ও বিজ্ঞানকে রীতিনীতির ঊর্ধ্বে স্থান দেয়; এমনকি তিনি নির্দিষ্ট কিছু হাদিসের কর্তৃত্বকে অস্বীকার করতেন, যেগুলো তিনি বানোয়াট মনে করতেন। তিনি যুক্তি দিয়েছেন যে হাদিসের ব্যবহার সীমিত হওয়া উচিত এবং শুধুমাত্র সেইসব বিষয়ে প্রযোজ্য যেগুলো ইতোমধ্যে কুরআনে উল্লেখ আছে, কিন্তু বিস্তারিতভাবে নয়।